Source: https://www.borsodinfo.hu/category/magyarorszag-hirei-belfoldi-hirek/page/2/
Timestamp: 2019-10-15 15:50:03+00:00

Document:
﻿ Magyarország hírei | Borsod megye hírei, Miskolc Hirei | Page 2
Category: Magyarország hírei
A Fidesz leszavazta a migránsmentes Miskolcot
Már. 07 Borsod Megye hírei, Magyarország hírei, Miskolc hírei, Miskolc-Tapolca hírei no comments
Egy nappal azután, hogy Orbán Viktor migránsok beköltözésével fenyegette meg Miskolcot, a város közgyűlésének fideszes politikusai a DK-val együtt leszavazták a Jobbik javaslatát arról, hogy Miskolc ne fogadja be Orbán migránsait.
A Fidesz nemet mondott a migránsmentes Miskolcra
A Jobbik azt javasolta, hogy Miskolc ne fogadja be Orbán migránsait. Két párt szavazta le: a Fidesz és a DK. Együtt engednék be őket.
Közzétette: Jakab Péter – 2018. március 5.
A javaslatot benyújtó Jakab Péter keddi tájékoztatóján elmondta, Kriza Ákos polgármester még januárban beszélt arról, hogy az Orbán Viktor által beengedett menekültek erősítik hazánkat. Azóta kiderült, Orbán migránsai között bűnözők is vannak. Ezután nyújtott be a Jobbik frakcióvezetője, országgyűlési képviselőjelöltje határozati javaslatot arról, hogy Miskolc ne fogadjon be migránsokat, a javaslatot azonban a Fidesz és a DK leszavazta.
Kriza Ákos azzal védekezett, hogy Miskolc csak akkor lenne veszélyben, ha beengednék a migránsokat az országba. Jakab ennek kacspán emlékeztetett: a Fidesz eddig titokban 2300-at, pénzért pedig további 20 ezret engedett be.
Látva a mostani szavazást, és Orbán fenyegetőzését, Miskolc nem lélegezhet fel, április 8-án azonban lesz egy másik szavazás, ahol, ha a Jobbik győz, Orbán és a migránsai mennek, a kerítés pedig marad, határőrséggel megerősítve, közölte Jakab Péter. Hozzátette: Miskolcnak nem a Fidesz által beengedett migránsokra, hanem a Fidesz által elüldözött magyarokra van szüksége.
Jobbik Miskolci Alapszervezete
Jelzálog került a sugárterápiás gépekre Miskolcon
Már. 02 Borsod Megye hírei, Magyarország hírei, Miskolc hírei no comments
Fölcímkézte a Raiffeisen Bank a miskolci megyei kórházban a daganatos betegek kezeléséhez használt sugárterápiás gépeket. A sárga cédulán arról tájékoztatnak, hogy a gépre zálogjog bejegyzés került.
Karbantartani, javíttatni, megbontani, eladni csak a bank előzetes írásos engedélyével lehet. Eddig, ha elromlott a gép, a sugárterápiás berendezés üzemeltetője, a Medcenter képviselője telefonált a szakszerviznek, hogy jöjjenek. Mostantól azonban előbb a bank tisztviselőjétől kell engedélyt kérni, hogy szerelőt hívjanak. Hasonló történetre öreg kórházi vezetők sem emlékeznek. Volt köztük olyan is, aki szerint ez a helyzet veszélyezteti a betegbiztonságot.
Korábban írtunk arról, hogy a Miskolc Megyei Kórház leváltott főigazgatója szeptember óta nem fizetett a sugárterápiát üzemeltető szolgáltatónak, a Medcenter Kft-nek. A cég 2006-ban kötött 15 évre szóló megállapodást a kórházzal. Ebben azt vállalták, hogy telepítenek két új lineáris gyorsítót és egy CT-t. Üzemeltetik, karbantartják a gépeket. A kórház élére tavaly kinevezett Tiba Sándor egy gazdasági átvilágítás után szeptemberben – szavai szerint az Állami Egészségügyi Ellátó Központ illetékeseinek szóbeli jóváhagyásával – leállította a szolgáltató számláinak kifizetést, mivel úgy ítélte meg, hogy a szerződés a kórház számára kedvezőtlen.
Az addig a Medcenter által foglalkoztatott embereket átvette a kórház. A gépek azonban egy kivételével, amely eleve közös – a Medcenter tulajdonában vannak. Február elején a kórházfenntartó menesztette a főigazgatót, de úgy tudjuk: ezzel a Medcenter még nem jutott követeléséhez. A Népszava információi szerint ugyan a helyzet megoldásáról az ÁEEK és a Medcenter jogászai sokat egyeztettek, de a tárgyalások egyelőre eredménytelenek. Ebben a helyzetben lépett, illetve ragasztott sárga jelzálog bejegyzést az eszközökre a vásárlásukat finanszírozó bank.
Lapunk kereste a Medcenter tulajdonosát, Gubacsi Lászlót, valamint az Állami Egészségügyi Ellátó Központot, de lapzártánkig egyik sem reagált. Az intézményben dolgozóktól úgy tudjuk: az ellátás még zavartalan.
Népszava 2018. márc 1.
Megnyitotta kapuit Budapest Boat Show
feb. 22 Magyarország hírei no comments
Február 22-én nyílik meg a HUNGEXPO Budapesti Vásárközpontban az ország legnagyobb szárazföldi kikötője, a hajózás és vízi sportok szezonnyitó nagyrendezvénye, a Budapest Boat Show. A kiállítás idén 27. alkalommal vár mindenkit, aki érdeklődik a hajózás és vízi sportok iránt, legyen az profi versenyző, hajós szakember vagy csak érdeklődő. A Budapest Boat Show évek óta átfogó körképet ad a hazai hajós piacról, hiszen itt mutatkozik be az ország teljes palettája a témában, legyen szó vitorlás, motoros vagy elektromos hajóról, hajózáshoz kapcsolódó szolgáltatásról vagy kiegészítőről, felszerelésről.
A Budapest Boat Show a korábbi évekhez hasonlóan az elmúlt év legnagyobb újdonságai is helyet kapnak a két pavilonban az Újdonság Pályázatnak köszönhetően. Bemutatkozik többek között a Bavaria legújabb elektromos hajója az E34 Sedan, mely első helyet nyert a pályázaton. Második helyen végzett az RS Venture Connect ParaSail vitorlás, és a dobogó harmadik fokára a Hírös Yacht Club Kft. WaveBoat 444-es modellje kerül. Hajózáshoz kapcsolódó termékek és szolgáltatások között az első helyet az NS360 Pro vezeték nélküli taktikai kompasz szerezte meg. Mögötte végzett a DSPA5 kézi tűzoltó eszköz, és harmadik helyet szerzett a DO-Q-MENT Kft. DOQdrive elnevezésű magán hitelesítő mobil megoldása.
Az újdonságok részletesebben is bemutatásra kerülnek pénteken, a hivatalos megnyitó után zajló Újdonság Pályázat beszélgetésen a Generali Kikötő Színpadon. Itt olyan témákban kerül sor előadásokra, mint az 50. Kékszalag Erste Nagydíj, a BAHART aktualitásai, de több hazai versenyző és versenyszervező is jelen lesz.
Újra várja az érdeklődőket a Programsziget, amely most új helyszínen, az F pavilonban kap helyet. Itt a látogatók hajószimulátorra, demo vitorlással találkozhatnak, és újra felépítésre kerül a Bemutató Medence is, mely egész nap színes bemutatóknak és tesztvitorlázásnak is helyszínt nyújt.
fotók: Szántai Kíra
Elorozták a fesztivált, oda a miskolci kocsonya
feb. 02 Borsod Megye hírei, Magyarország hírei, Miskolc hírei no comments
2018. február 1., csütörtök 09:09, frissítve: csütörtök 16:21
Zsűrizés a 2011-es kocsonyafesztiválon
Idén hiába keresik a népszerű miskolci kocsonyafesztivált az érdekelődők, ugyanis elmarad. Helyette Becherovka miskolci farsang címmel szervez téli rendezvényt a városi önkormányzat egyik cége; pénteken kezdődik, és a hét végéig tart. Bár ez is gasztronómiai témájú fesztivál, témája nem a kocsonya lesz, hanem a fánk és a forró ital.
A korábban több mint egy évtizeden át minden évben megrendezett kocsonyafesztivál azért marad el, mert a bíróság elmarasztalta a fideszes vezetésű önkormányzat tulajdonában álló rendezvényszervező céget, amely a határozat szerint tisztességtelenül járt el a korábbi szervezőkkel szemben. A kocsonyafesztivál kitalálójának és szervezőjének, Rózsa Editnek a kezében van a Kúria szeptemberi ítélete arról, hogy a miskolci önkormányzat cége „kisajátította” a fesztivált. Ezt a kifejezést használta a bíróság, amikor az önkormányzati cég cselekedeteit tisztességtelen piaci magatartásként értékelte.
Kriza Ákos (Fidesz) polgármester utasítására rendezte meg a kocsonyafesztivált az önkormányzat vállalkozása, a Cine-Mis Nonprofit Kft., 2014 óta minden évben; utoljára tavaly. Tehát lényegében elorozták a fesztivált az eredeti szervezőktől, értelemszerűen engedély nélkül. A Kúria ítéletében nemcsak azt mondta ki, hogy a városi cég tisztességtelen piaci magatartást tanúsított, hanem a további jogsértéstől is eltiltotta. Ez azt jelenti, hogy a miskolci kocsonya köré szervezett programokkal a farsangi időszakban a kocsonyafesztiválhoz hasonló téli rendezvényt többé nem tarthat. Tavaly még megrendezték a városi szervezésű kocsonyafarsangot, idén, az ítélet után a fesztivál nevéből és leírásából eltűnt a kocsonya.
A korábban sikeres kocsonyafesztivál, amelyben 13 éves munkája volt az ötletgazdának, a város és a szervezők konfliktusának áldozatául esett.
Pedig Rózsa Edit keze alatt márkává vált a rendezvény. Korábban a miskolci kocsonya nem volt több, mint a kocsonyába fagyott béka legendája, ilyen ételspecialitás nem létezett. Az pedig végképp senkinek nem jutott eszébe, hogy Miskolcra kiránduljon kocsonyát enni. A fesztivál viszont országosan ismertté tette a miskolci kocsonyát és a zöld békát, amely a rendezvény kabalaállata volt. 2014-ben azonban új idők jöttek: Rózsa Edit nem kapott területfoglalási engedélyt a fesztivál megrendezésére az önkormányzattól. Ezek után Miskolc arra virradt, hogy immár az önkormányzat cége, a Cine-Mis Nonprofit Kft. szervezi a fesztivált. Csak éppen a neve Becherovka miskolci kocsonya farsang lett.
Egyébként a Kúria ítélete után Rózsa Edit azt tervezi, jogi úton érvényesíti a kártérítési igényét. „Célom elsősorban nem az elmaradt hasznom behajtása, hanem azoknak az alvállalkozóknak a kifizetése, akik az elszámolt és megítélt, de visszatartott állami támogatás miatt kifizetetlenül maradtak – mondta lapunknak a korábbi szervező. – Szeretném, ha az elmúlt évek üzleti eredményeinek átvilágítása után korrekt licencdíjat állapítanánk meg. A jövőt illetően pedig a kocsonyafesztivál rehabilitálását, és ezzel a miskolci emberek kártalanítását szeretném elérni” – tette hozzá az üzletasszony. Rózsa Edit egyébként 1990-től két cikluson át az SZDSZ színeiben volt szegedi országgyűlési képviselő.
Figyelemre méltó, hogy a fesztivál megálmodója nem csak bíróságon érvényesítette az érdekeit, korábban más lépésekkel is próbálkozott. Leveleket írt az önkormányzatnak, egyeztetést kért, és területfoglalási engedélyt adott be a fesztivál megrendezésére, ám hiába. Még egy másik városba is megpróbálta átvinni a fesztivált. Kazincbarcikával meg is egyeztek, aztán a szocialista vezetésű város is visszalépett.
„Miskolcon idén is lesz téli fesztivál, csak a neve változott” – írta kérdésünkre az önkormányzat. Nem csoda, hogy nem reklámozták különösebben a névváltoztatás okát, mert nem biztos, hogy a történet dicsőségére válik a borsodi megyeszékhely vezetésének. Mint írták, a Becherovka miskolci farsang a korábbi kocsonyafarsang hagyományait követi: kiváló előadókkal és rendezvényekkel, valamint különleges gasztronómiai élményekkel várja látogatóit. Azt is megkérdeztük, miért nem „kocsonyás” fesztivál lesz, miért más a rendezvény neve. Azt válaszolták, védjegyoltalmi okokból. Jóllehet a Kúria ítélete másról szól: az üzleti tisztesség megsértéséről.
Korábban az önkormányzat úgy érvelt: pénzzavarba került Rózsa Edit fesztiválszervező cége, ami veszélybe sodorta a nagy hírű rendezvényt, ezért kellett „átvennie” a városnak. 2013-ban valóban nyilvánossá vált, hogy több beszállítóját nem tudja kifizetni Rózsa Edit. Végül a Tisza Expo nevű hitelező felszámolást kezdeményezett a fesztiválszervező vállalkozása és alapítványa ellen; ezek le is zajlottak. Rózsa Edit nem tagadja: voltak tartozások, de azt állítja: mindent ki tudott volna fizetni, ha a korábban megítélt állami támogatást nem tartják vissza. A Kúria ítéletében szerepel, hogy az önkormányzat korábban támogatás nyújtását is vállalta volna a tartozások rendezése érdekében.
De bármi volt is a helyzet a cégek gazdasági ügyeivel, a 13 év alatt fölépített rendezvény azé, aki létrehozta. A Kúria ítéletéből is ez következik. Egyébként nem a kocsonyafesztivál az egyetlen olyan magyar esemény, ami magánszervezésű, de a neve összefonódott egy városéval. Gondolhatunk akár a csabai kolbászfesztiválra Békéscsabán, vagy a Budapest egyik vezető márkájává vált Szigetre. A Kúria kimondta: a fesztivál megszervezésével kapcsolatos ismeretek, tapasztalatok, üzleti kapcsolatok, szellemi és fizikai ráfordítások vagyoni értékkel bírnak, és ez Rózsa Edithez köthető, akinek 13 éves munkája, befektetése fekszik a rendezvényben, és a miskolci kocsonya mint brand fölépítésében.
Hogy miért nem született megegyezés Rózsa Edit és az önkormányzat között, amikor 2013-ban közös fesztiválszervező cég alapításáról is aláírtak egy szándéknyilatkozatot, arról ellentmondó történetük van a feleknek.
Lapunk kérdésére az önkormányzat azt írta: az együttműködéstől Rózsa Edit lépett vissza. Utóbbi pedig azt mondja: egyszerűen nem írta alá rögtön azt a megállapodást, amit eléje tettek. Voltak észrevételei, tárgyalni akart róluk. Papírja van arról is, hogy ezután többször fordult a városhoz, és kérte: egyezzenek meg, de ez nem történt meg. Lemondani viszont nem volt hajlandó a kocsonyafesztiválról.
Az ügy pikantériája, hogy Kriza Ákos polgármester a 2014-es fesztivál előtt Balog Zoltánnal, az emberi erőforrások miniszterével azt közölte, hogy a város 2014-től „önállóan rendezi” a fesztivált. Egy füst alatt tízmilliós támogatásért folyamodott a Nemzeti Kulturális Alap miniszteri keretéből. „Bízom abban, hogy támogatásommal hozzájárulhatok tervei megvalósításához. Munkájához további sikereket kívánok” – írta válaszában Balog Zoltán. Mivel az Emberi Erőforrások Minisztériuma nem áll szóba lapunkkal, csak remélhetjük, hogy a miniszter nem tudott a háttérben húzódó jogvitáról.
Ennek a cikknek a nyomtatott változata a Magyar Nemzetben jelent meg. A megjelenés időpontja: 2018.02.01.
Mindenkit meg fognak figyelni. Központilag tárolnák a megfigyelési felvételeket
aug. 01 Magyarország hírei no comments
Törvényi kötelességük lesz a szállodásoknak együttműködni a nemzetbiztonsági szolgálattal
Központilag tárolnák a megfigyelési felvételeket
Jóval alaposabban kívánja megfigyelni a jövőben a magyar állam a polgárait – derül ki a Belügyminisztérium által jegyzett, hétfőn benyújtott salátatörvény-tervezetből. Többek közt változtatnának a polgárok személyi adatairól szóló törvényen, így a jövőben központi helyen lehetne tárolni az egyes szervek által készített kép- és hangfelvételeket. Ez azt jelenti, hogy bizonyos szervek által készített felvételeket őriznék meg. Ilyenek például: a rendőrség, a közterület-felügyelet, a személyszállítási szolgáltató, a közút kezelője, illetve az útdíjellenőrzésre jogosult szervezetek. Bár a tárhelyszolgáltató a rögzített felvételek tartalmát nem ismerheti meg, egyes szervezetek jogosultak onnan adatot igényelni. Az adatigénylés célja lehet bűnmegelőzési, bűnüldözési, nemzetbiztonsági, terrorelhárítási, továbbá közlekedésszervezési is. Amennyiben az egyes felvételeket nem használják fel, a tárhelyszolgáltató egyedi informatikai alkalmazás segítségével 15 nap elteltével automatikusan törli őket. Hogy mégis milyen szervezet lenne az, amely az adatok megőrzését tárhelyszolgáltatóként ellátná, a kormány rendeletben jelölhetné ki.
Nem ez az egyetlen, adatvédelmi kérdéseket érintő javaslat. A tervezetben megfogalmazottak alapján a szálláshely-szolgáltatóknak kötelező lenne rögzíteni és tárolni az igénybe vevők családi és utónevét, születési helyét és idejét, nemét, állampolgárságát, illetve anyjuk nevét. Ezenfelül szintén kötelesek lennének nemcsak a vendég személyazonosító és úti okmányának azonosító adatait elkérni, de okmányaikról másolatot is készíteni, továbbá a szálláshely igénybevételének kezdő és várható befejező időpontját rögzíteni. A szálláshely-szolgáltató adatait a nemzetbiztonsági szolgálatok feladataik teljesítése érdekében kikérhetik. Sőt, azt is meghatározhatják, hogy a szolgáltatónak az adattovábbítást milyen műszaki követelményeknek megfelelően kiépített és üzemeltetett csatlakozási felületen kell végrehajtania. Amennyiben az igényelt rendszer nem áll a szolgáltató rendelkezésére, azt – a műszaki követelményekről történt írásbeli tudomásszerzéstől számított – hat hónapon belül ki kell alakítania. Ha egy szolgáltató nem tesz eleget a nemzetbiztonsági szolgálatokkal kapcsolatos kötelezettségének, úgy a kereskedelmi hatóság esetenként akár 500 ezer forintos bírságot is kiszabhat.
A módosításokat a Belügyminisztérium azzal indokolta: jelenleg nincs szabályozva, hogy a hazánkba látogató külföldi vagy magyar vendégek regisztrált szállásfoglalásuk alkalmával kötelesek legyenek megadni személyes adataikat. A szálláshelyeknek törvényi felhatalmazásuk sincs rá, hogy elkérjék. „A törvényi szabályozás hiányában a szálláshelyek gazdasági érdeküket helyezik előtérbe, mivel attól tartanak, hogy vendégeik körében megítélésüket negatívan befolyásolja” az indokolatlannak tűnő ellenőrzés – fejtették ki.
A Pintér Sándor vezette tárca javaslatai közt szerepel az is, hogy a mobilszolgáltatók kötelesek legyenek a saját költségükön biztosítani, hogy SMS-ben tájékoztassák és riasszák a lakosságot esetleges veszélyhelyzet esetén. „Az SMS-ben történő értesítés érdekében az elektronikus hírközlési szolgáltatóknak fejleszteni szükséges hálózatukat, amelyre a törvény hat hónapos átmeneti időt biztosít” – írja a tervezet.
A belügy mellett a Földművelésügyi Minisztérium (FM) is tett javaslatot, amelyet ha elfogadnak, új bírságtételekre számíthatnak a horgászok. Az FM rendelettervezete alapján például bizonyos méret feletti halat a vízpartról nem leölve elszállító személyre akár 10 és 300 ezer forint közötti bírság is kiszabható lenne. Bírságolhatóvá válhatnak a „horogra kívülről akadt halat” megtartó horgászok is, akik lebukás esetén 10 és 200 ezer forint között fizethetnek.
Hétfőig fizethetünk a régi ötezresekkel és kétezresekkel
Júl. 30 Magyarország hírei no comments
Héfőig fizethetünk a régi ötezresekkel és kétezresekkel a boltokban, ezután már csak némi utánajárással tehetjük pénzzé a pénzünket. Nem vész tehát el a régi a Bethlen Gáborral és Széchenyi Istvánnal díszített régi bankó sem – őket láthatjuk az új pénzeken is, a legkorszerűbb műszaki jellemzőkkel felturbózva – mert az MNB közleménye szerint:
A régi bankjegyek a bevonás után is díjmentesen beválthatók azonos címletű törvényes fizetőeszközre minden bank- és postafiókban három évig, a jegybankban pedig húsz évig.
2017-07-31 Hétfőig fizethetünk a régi ötezresekkel és kétezresekkel
Magyarországon egyszerre körülbelül 450 millió bankjegy van forgalomban 4300 milliárd forint értékben, a jegybank évente 40-60 tonna készpénzt cserél le.
A pénzbevonás sosem száz százalékos, sokat a turisták tesznek el emlékbe, mások megfeledkeznek bankjegyeikről. A jegybankhoz a mai napig kerülnek cserére még a kilencvenes években kivont bankjegyek is.
A forint bankjegyekkel kapcsolatos változásokról, illetve a bevont fizetőeszközök átváltásával kapcsolatos tudnivalókról az MNB honlapjának Bankjegy és érme oldalán további naprakész, részletes információk érhetők el – írta az MTI az MNB nyomán.
Júl. 17 Magyarország hírei, Miskolc hírei, Miskolc-Tapolca hírei no comments
Barta Gábor elmondása szerint a most még kitaposott „ösvénynek” tűnő részen, közel 70 méter hosszan járdát építenek, díszburkolattal. Virágokat, fákat ültetnek az óratorony körül, és két pihenőteret is kialakítanak. A területet mintegy 125 méter hosszan korlát veszi majd körbe – ez is azt szolgálja, hogy mindenki a zebrákon közlekedjen, és ne a négysávos úton vágjon át.
Fotó: Kujan István
A közparkban nyújtott információs szolgáltatások szintén az arra járók, illetve utazók kényelmét szolgálják majd: lesz free wifi, az „okos oszlopon” segélyhívó és kamera, az MVK Zrt. a tervek szerint LED-kijelzőt is elhelyez itt. A közlekedési vállalatnak további fejlesztési elképzelései is vannak a közpark kapcsán, ezekről későbbre ígértek tájékoztatást.
– A beruházás már a jövő hét közepén megkezdődik, persze az időjárás függvényében. Azt kértem a kivitelezőtől, hogy a közlekedésben ne okozzon fennakadást a munka, amit várhatóan nyár végéig, az iskolakezdésre be is fejeznek. Addig is, kérjük a lakosság megértését és türelmét, mert az ő érdekükben készül az új közpark! – hangsúlyozta Barta Gábor, aki képviselői alapja terhére fogott bele a komplex beruházásba.
Tájékoztató forgalmi rend változásról
Júl. 03 Közlekedés, Kresz, Magyarország hírei, Miskolc hírei no comments
forgalmi rend változásról
forgalmi rend változásról Miskolc Búza tér
2017-Július 10. napjától forgalmi rend -változás lép életbe a Búza téri nagy parkolóban és környékén, melyek az alábbiak:
A Szendrei János utca – Bethlen Gábor utca Búza tér közötti szakasz egy irányításra kerül. A Szendrei János utca- Hatvanötösök utca közötti szakaszon továbbra is kétirányú a forgalom.
Továbbiakban a Búza tér, Vásárcsarnok melletti névtelen utca végig egyirányú forgalmat bonyolít le.
A parkoló északi részén a Huszár utca felől 2. sz. kapun a továbbiakban egyirányú a forgalom az 1. sz buszmegállóhoz közelebb eső kapun továbbra is kétirányú marad.
A zúzalékos parkoló területe a Szendrei utca felől 2 helyen, a szilárd burkolatú parkoló felől az újonan kialakított rámpán lehet be és kihajtani.
Rendszergazdai tevékenységek Miskolcon
jún. 30 Informatika, Magyarország hírei no comments
Weboldal készítés Miskolc, Zarolóvírus kibertámadás adatmentés adatbiztonság vírusírtás
2017-06-30 Weboldal készítés miskolc
Cégünk több mint 20 éve foglalkozik rendszergazdai tevékenységekkel. Szerverek üzemeltetése adatmentés adatbiztonság weboldalak készítése infrastruktúrák beszállítása. Saját Cloud szolgáltatások és VPN hálózatok a cégek, dolgozók részére. Így nem kell függeni a nagy vállatoktól adataink nincsenek kiszolgáltatva. Manapság egyre több biztonsági problémák vannak a világban, ezért érdemes fontolóra venni a kisiskolás rokonok helyett tapasztalattal rendelkező rendszergazdákat alkalmazni.
Amennyiben nem elég meggyőző érv a biztonság fontosságára íme a világban jelenleg folyó kibertámadások térképe:
kibertámadások a világban
Jelenlegi Petya névre keresztelt zsarolóvírusról az index cikke itt olvasható:
Magyar cégeknél is leállította a munkát Petya
Stubnya Bence követés
2017.06.29. 17:50
Újabb pusztító kibertámadás söpör végig több országon
Sehol nincs a WannaCry a PetrWraphez képest
Több magyar cégnél már napok óta be se kell menni dolgozni, mert a keddi kibertámadás óta nem lehet használni a számítógépeket. Más cégeknél nem állt le a munka, de a gépeket még mindig vizsgálják. Ennek ellenére Magyarország viszonylag szerencsésen megúszta az Ukrajnából indult kibertámadás-sorozatot.
Több magyar cégnél már kedd óta nem dolgoznak az Ukrajnából kiinduló kibertámadás-sorozat miatt, aminek a hátterében a Petya nevű zsarolóvírus új variánsa vagy egy teljesen új zsarolóvírus állhat.
Úgy értesültünk, hogy a többek között a Győri Kekszet és a Negrót is gyártó amerikai élelmiszeripari multinál, a Mondeleznél több mint 200 szerver és 30000 kliens esett a vírus áldozatául.
Ahogyan a cég kommunikációs vezetőjétől, Kertész Pétertől megtudtuk, szervereik jelen pillanatban sem elérhetők, de folyamatosan dolgoznak a rendszer teljes helyreállításán, adatvesztés nem történt.
Székesfehérváron kedden részlegesen kellett megállítani a gyártást. Míg a keksz üzemrészleg két napra leállt, a csokoládé soron az ütemterv szerinti negyedéves takarítást végezték. Keksz gyártósoraik holnap újra indulnak. A cég győri üzemében folyt a termelés, a vírusfertőzés a cukorkagyártást nem érintette.
Az ön cégét is támadás érte? Be se kell menni dolgozni?
Irja meg nekünk!
A tisztítószereket és higiéniai szereket gyártó brit multi leányvállalata, a Reckitt Benckiser Tatabánya Kft. gyára zárva van, de arra kérdésünkre, hogy ez összefüggésben van-e a vírustámadással, nem kaptunk választ. Úgy tudjuk, hogy a Niveát is gyártó Beiersdorfnál és a TNT futárszolgálatnál is megtámadta a cégek informatikai rendszerét a vírus.
Nem mindenhol állt le a munka támadás miatt
Az áldozatok között van a világ egyik legnagyobb média- és ügynökségi holdingja, a WPP. Ebbe a cégcsoportba elég sok cég tartozik Magyarországon is, például az Ogilvy PR, aminek magyarországi leányvállalata a kérdésünkre elárulta, hogy a vírusfertőzés hírére lezárták az összes gépet a cégnél, és még most is tart a vizsgálat. Úgy tudjuk, hogy a WPP több más magyar leányvállalatánál is komoly fennakadásokat okozott a vírustámadás.
Fotó: Oleg Resetnyak
Az OTP Banktól annyit tudtunk meg, hogy a cég ukrajnai leánybankját ért támadás miatt a bankot nem érte pénzügyi veszteség. A bankfiókok és a bank online rendszere is rendben működött, bár néhány eszköz, például az ATM-ek újraindítására szükség volt: ez már vagy megtörtént, vagy még folyamatban van.
Magyarország aránylag szerencsésen megúszta
Kedd óta folyamatosan érkeznek jelentések a WannaCry zsarolóvírus utódjának, a PetrWrap-nek a globális terjedéséről. Az Ukrajna és Oroszország területéről indult kibertámadás világszerte okozott hálózati leállásokat, megbénította számos iparág informatikai rendszerét és jelentős károkat okozott.
Az ESET ábráján látható , hogy Ukrajna, a terjedés kiindulási országa szenvedte el a legtöbb fertőzést, mögötte Németország és Lengyelország helyezkedik el. Magyarország ezekhez az országokhoz képest jóval kisebb mértékben fertőződött, a Petya legújabb variánsa által okozott támadások mindössze 0,15 százaléka jelentkezett hazánkban.
Az ukrán állami vállalatok 2016 vége óta kedvelt célpontjai a hekkertámadásoknak. Az ukrán erőműveket már több célzott támadás is érte. Az Oschadbank, Ukrajna egyik legnagyobb, állami tulajdonban lévő bankja szerint néhány szolgáltatásukat megbénította egy támadás, de az ügyfeleik adatai biztonságban voltak. Az ukrán áramszolgáltató, az Ukrenergo szerint az informatikai rendszerüket kibertámadás érte, de ennek nem volt hatása az áramellátásra vagy más műveletekre.
Később a Boriszpili nemzetközi repülőtér is támadást jelentett, a reptér igazgatója szerint elképzelhetők késések az incidens miatt. Az Antonov repülőgépgyártót is elérte a fertőzés. Petro Porosenko ukrán elnök a Reuters jelentése szerint azt mondta, az ukrán kormányzati számítógéprendszer is áldozatául esett.
Az érintett szervezetek és cégek között van a német posta és a vasúttársaság is, de például a spanyol mobilcéget, a Telefóniácát is megfertőzték. Érintettek még olyan világcégek és márkák, mint a Mars, a Nivea, a TESA, a Maersk, a DLA Piper jogi vállalat, a St Gobain francia építőipari cég, és több orosz bank is.
A zsarolóvírusok vagy angol nevükön ransomware-ek olyan kártékony programok, amelyek egy számítógépre jutva titkosítja a fájlokat, és váltságdíjat követelnek azért, hogy a tulajdonos újra hozzájuk férhessen. A Petya a most megfertőzött gépek visszaállításáért 300 dollárnak megfelelő összeget követel, természetesen bitcoinban.
Mostanra viszont kár lenne fizetnie bárkinek, mivel a kulcsok kiküldésére létrehozott e-mail címet letiltotta a szolgáltató, így jelenleg gyakorlatilag a meglévő biztonsági mentésen kívül nincs semmilyen mód a fájlok visszaszerzésére. (A zsarolóvírusok működéséről egy tavalyi magyar fertőzéshullám kapcsán itt írtunk részletesebben.)
Fotó: Erdem Sahin
A BBC-nek Alan Woodward, a Surrey-i Egyetem biztonsági szakértője azt nyilatkozta, hogy a tavaly felbukkant Petya egy új variánsáról, a PetrWap nevű kártevőről lehet szó. A Kaspersky egy cikkében ugyanakkor azt írta, hogy egyes szakértők szerint egy teljesen újfajta ransomware lendült támadásba. Emellett állt ki a cég egyik munkatársa, Vjacseszlav Zakorzsevszkij is, aki úgy véli, a jelek szerint egy eddig még sosem látott zsarolóvírussal van dolguk. Erről bővebben ebben a cikkünkben olvashatnak.
Habár a Petya vírushoz nagyon hasonló, de teljesen más funkcionalitással rendelkezik, ezért a Kaspersky szakemberei „ExPetr”-nek nevezték el. A cég telemetriai adatai eddig mintegy 2000 megtámadott felhasználót detektáltak. Részletesebben ebben a cikkben írtunk még a kibertámadásról.

References: bíróság 
 Kúria 
 Kúria 
 Kúria 
 Kúria 
 Kúria 
 Kúria 
 Kúria